CELEX: 31997D0296
Language: da
Date: 1997-04-22 00:00:00
Title: 97/296/EF: Kommissionens Beslutning af 22. april 1997 om listen over tredjelande, hvorfra det er tilladt at indføre fiskerivarer til konsum (EØS-relevant tekst)

Avis juridique important

|

31997D0296

97/296/EF: Kommissionens Beslutning af 22. april 1997 om listen over tredjelande, hvorfra det er tilladt at indføre fiskerivarer til konsum (EØS-relevant tekst)  

EF-Tidende nr. L 122 af 14/05/1997 s. 0021 - 0023

KOMMISSIONENS BESLUTNING af 22. april 1997 om listen over tredjelande, hvorfra det er tilladt at indføre fiskerivarer til konsum (EØS-relevant tekst) (97/296/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 2, ogud fra følgende betragtninger:Kommissionen har fastsat særlige importbetingelser for fiskerivarer fra en række tredjelande;ved Kommissionens beslutning 95/328/EF (3) fastsættes der et standardsundhedscertifikat for indførsel af fiskerivarer fra tredjelande, der endnu ikke er omfattet af en særlig beslutning;ved Kommissionens beslutning 97/20/EF (4) opstilles der en liste over tredjelande, hvorfra det er tilladt at indføre toskallede bløddyr, pighuder, sækdyr og havsnegle til konsum, uanset under hvilken form;nu bør der opstilles en liste over tredjelande, der opfylder betingelserne i artikel 2, stk. 2, i beslutning 95/408/EF, og som altså er i stand til at garantere, at fiskerivarer, som udføres til EF, opfylder de hygiejnebetingelser til beskyttelse af forbrugernes sundhed, som er fastsat i direktiv 91/493/EØF (5) om sundhedsmæssige betingelser for produktion og afsætning af fiskerivarer;denne liste skal omfatte de tredjelande, der allerede er omfattet af en særlig beslutning, samt de tredjelande, som opfylder betingelserne i artikel 2, stk. 2, for hvilke der efter proceduren i beslutning 95/408/EF kan opstilles en midlertidig liste over godkendte virksomheder;for at undgå at forstyrre den traditionelle samhandel kan artikel 11, stk. 7, i direktiv 91/493/EØF fortsat gælde i en begrænset periode for fiskerivarer, der indføres fra tredjelande, som endnu ikke står på denne liste;denne liste over tredjelande opstilles uden dog at foregribe EF-bestemmelser eller nationale bestemmelser til beskyttelse af dyresundheden eller miljøet;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Listen over tredjelande, som opfylder betingelserne i artikel 2, stk. 2, i beslutning 95/408/EF om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr, er fastsat i bilaget til nærværende beslutning.Artikel 2 1. Medlemsstaterne sørger for kun at indføre fiskerivarer til konsum, uanset under hvilken form, fra de tredjelande, som står på listen i bilaget, jf. dog eventuelle bestemmelser til beskyttelse af dyresundheden eller miljøet.2. Stk. 1 gælder ikke for fiskerivarer, der indføres fra en virksomhed, der er godkendt i henhold til artikel 11, stk. 6, i direktiv 91/493/EØF.Artikel 3 1. Som undtagelse fra artikel 2 kan medlemsstaterne indtil 1. juli 1998 fortsat indføre fiskerivarer fra tredjelande, som ikke står på listen i bilaget til denne beslutning, i henhold til artikel 11, stk. 7, i direktiv 91/493/EØF.2. Medlemsstaterne sørger for, at de fiskerivarer, der indføres på betingelserne i stk. 1, kun afsættes på den importerende medlemsstats eget marked eller i medlemsstaten med tilsvarende undtagelse, og at oprindelseslandet er tydeligt anført i mærkningen.Artikel 4 Denne beslutning anvendes fra den 1. juli 1997.Artikel 5 Denne beslutning er rettet til medlemsstaterne.Udfærdiget i Bruxelles, den 22. april 1997.På Kommissionens vegneFranz FISCHLERMedlem af Kommissionen(1) EFT nr. L 243 af 11. 10. 1995, s. 17.(2) EFT nr. L 13 af 16. 1. 1997, s. 33.(3) EFT nr. L 191 af 12. 8. 1995, s. 32.(4) EFT nr. L 6 af 10. 1. 1997, s. 46.(5) EFT nr. L 268 af 24. 9. 1991, s. 15.BILAG Liste over tredjelande, hvorfra det er tilladt at indføre fiskerivarer til konsum, uanset under hvilken form I. Tredjelande, der er omfattet af en særlig beslutning i henhold til Rådets direktiv 91/493/EØFSydafrikaAlbanienArgentinaBrasilienCanadaChileColombiaSydkoreaCôte d'IvoireEcuadorGambiaFærøerneIndonesienJapanMalaysiaMarokkoMauretanienNew ZealandPeruFilippinerneRuslandSenegalSingaporeTaiwanThailandTyrkietUruguayII. Tredjelande, der opfylder betingelserne i artikel 2, stk. 2, i Rådets beslutning 95/408/EFAustralienBangladeshBelizeKinaCosta RicaKroatienCubaUSAFalklandsøerneGrønlandGuatemalaHondurasIndienMadagaskarMaldiverneMexicoNamibiaPolenPanamaSeychellerneSlovenienTogoTunesienSchweizVietnamVenezuela